kardosdrur/scandi-wiki huggingface dataset:
Erik Skeel (1859-1918)

Jørgen Erik Frederik Skeel (4. oktober 1859 på Skeelslund – 17. februar 1918 på Birkelse) var en dansk godsejer og officer, bror til Otto Skeel og far til Tyge og Ove Skeel.

Han var søn af Sophus Skeel og Erikka Josephine Eleonora født baronesse Schaffalitzky de Muckadell, blev 1878 student fra Roskilde Katedralskole, tog filosofikum 1879, blev 1884 sekondløjtnant ved 11. Bataljon, 1890 hofjægermester, 1891 løjtnant i forstærkningen og tog 1899 afsked fra Hæren.

Han arvede 1897 Stamhuset Birkelse, blev 1901 sognerådsformand i Aaby Sogn, var medlem af Aalborg Amtsråd 1902-10, formand for jagtafløsningen i Aalborg Amt 1903, medlem af administrationen for Det Skeel'ske Fideikommis, præsident i Understøttelsesforeningen for trængende jydske Landmænd og deres Efterladte samt medlem af repræsentantskabet for Livsforsikringsselskabet Dan.

Erik Skeel ægtede 4. oktober 1890 i Mårslet Kirke Fanny Elisabeth baronesse Gyldenkrone (8. september 1865 på Mariendal, Malling Sogn - 8. februar 1942), datter af lensbaron Carl Güldencrone.

Kilder

Eksterne henvisninger 
 

 
Danmarks Adels Aarbog 1943.

Godsejere fra Danmark
Officerer fra Danmark
Hofjægermestre fra Danmark
Sognerådsformænd fra Danmark
Amtsrådsmedlemmer
Danskere i 1800-tallet
Danskere i 1900-tallet
Personer fra Jylland
Zürich Lufthavn

Zürich Lufthavn  er en lufthavn i Schweiz. Den er beliggende 13 km nord for centrum af Zürich. Lufthavnens areal går ind i kommunerne Kloten, Rümlang, Oberglatt, Winkel og Opfikon, alle i kanton Zürich.

Der er tre landingsbaner, hvor den længste er 3.700 meter. I 2012 betjente lufthavnen 24.802.466 passagerer, havde 270.027 start- og landinger, samt ekspederede 418.751 tons fragt, hvilket gjorde den til landets travleste foran Genève Internationale Lufthavn.

Historie 
Den første flyvning til udlandet fra Schweiz fandt sted den 21. juli 1921, men det var først i 1943 at man begyndte at lede efter et område, hvor man kunne opføre en hovedlufthavn ved Zürich. I 1945 blev området valgt, og kanton Zürich købte 655 hektar jord. Byggeriet startede året efter. Den først landing fra landingsbane vest skete i 1948, og i 1953 blev den nye lufthavnsterminal indviet. Allerede i 1947 ekspederede lufthavnen 133.638 passagerer og 12.766 flyafgange, hvor det i 1952 var steget til 372.832 passagerer og 24.728 flyafgange.

I 1956 besluttede man en udvidelse af området, men pga. økonomiske vanskeligheder begyndte arbejdet første to år efter, med færdiggørelse i 1961. En ny terminal blev indviet i 1971, og bane 12/32 på 3.300 meter blev åbnet i 1976.

Zürich Lufthavn blev i 2000 privatiseret.

Galleri

Eksterne henvisninger 

 Zürich Lufthavns officielle hjemmeside

Noter 

Lufthavne i Schweiz
Etableret i 1948
Lufthavn
Tågensehuset

Tågensehuset er et enlænget husmandssted, som i samme bygning indeholder stald, lade og bolig.
 
Huset er genopført på det danske frilandsmuseum efter flytning fra Tågense på Lolland i 1946.

Bygningen formodes bygget i 1700-tallet, opført i bindingsværk og er kalket hvid på både træ og tavl.

Ekstern henvisning og kilde
Frilandsmuseet – Hus fra Tågense

Frilandsmuseet
Bindingsværksbygninger i Danmark
Maassluis

Maassluis er en by i det vestlige Holland, i provinsen Zuid-Holland. Kommunen har en befolkning på  og dækker et areal på 10,12 km².

Referencer

Eksterne henvisninger 

 

Byer i Syd-Holland
Svikke

Svikke har flere betydninger:

Tekniske udtryk 
 Svikke (mølleteknik) − et teknisk udtryk for, at en vindmølle i drift tilpasses vindstyrken
 Svikke (smedeudtryk) − tilretning af hesteskosøm

Andet
Svikning

Svikning (afledt af verbet at svikke) er et teknisk udtryk for, at en vindmølle i drift tilpasses vindstyrken. I stærk blæst skal vinden kunne blæse gennem vingerne ved at sejlene rulles delvis ind, ellers er der risiko for, at møllen beskadiges. 

En vindmølle påføres sejl for at fange vinden. I vindmøllernes første tid bestod vingesejlene enten af stofsejl, som skulle rigges på vingens "hækværk" på samme måde som et sejlskib rigges, eller af træplader, som kunne sættes på møllevingerne, de såkaldte splitsejl. En fællesnævner for stofsejl og splitsejl er, at det kun er muligt at regulere sejlføringen, når møllen er standset. Dette indebærer, at det er nødvendigt at bremse vingerne, når vinden skifter retning. Det var derfor en stor lettelse af arbejdsgangen, da  skotten Andrew Meikle  i 1772 opfandt jalousierne. Disse er opbygget som klapper af træ, som er selvregulerende. Ved normal vindstyrke danner klapperne en tæt vingeflade, men blæser det stærkere åbner klapperne sig. I 1807 kom endnu en opfindelse, patentsejlet, der betød, at svikningen kunne reguleres trinvis, uden at møllen skulle standses i løbet af processen.

Galleri

Noter

Litteratur 
Lebech-Sørensen, Anne Marie: Vindmøller og i drift i Danmark, bd. 1 - 4, Forlaget SKIB, 2001-2006

Vindmøller
Om du vill vara med mig

Om du vill vara med mig er Melissa Horns fjerde album. Det blev udgivet 2. oktober 2013. Første single fra albummet var Om du vill vara med mig.

Spor

 Om du vill vara med mig
 Natten på hotellet
 Jag vet
 Säg att du behöver mig
 Jag har inte gett upp oss än
 Ett sent förlåt
 Drömmen om Alice
 Du är värd det
 Nog nu
Album fra 2013
Innan jag kände dig

Innan jag kände dig er Melissa Horns tredje album.

Spor
 Destruktiv blues - 3:11
 Jag saknar dig mindre och mindre - 4:31
 Om du letar efter nån - 4:04
 Nåt annat än det här - 2:34
 Under löven - 3:33
 Du är nog den - 4:21
 Den som bländats av ljuset - 3:26
 Mardrömmar - 3:46
 På låtsas - 3:07
 Innan jag kände dig - 3:36
 Det känns ännu sämre nu - 3:44

Album fra 2011
Säg ingenting till mig

Säg ingenting till mig er den svenske sangerinde Melissa Horns andet album og udkom i 2009.

Spor
 Jag kan inte skilja på - 4:50
 Lät du henne komma närmre - 4:29
 Hur ska det gå? - 3:17
 Tyck synd om mig nu - 3:41
 Säg ingenting till mig - 3:32 
 Vem lämnade vem - 4:10
 Jag vet vem jag är när jag är hos dig - 3:03
 Med ena foten utanför - 3:50
 Jag ska sakna dig imorgon - 3:23
 Falla fritt - 4:01

Album fra 2009
Långa nätter

Långa nätter er den svenske artist Melissa Horns debutalbum fra 2008.

Spor
 Kvar i nåt jag lämnat - 3:27 	 
 Långa nätter - 3:21
 Vår sista dans - 3:00
 Som jag hade dig förut (med Lars Winnerbäck) - 3:45
 När det äntligen är över - 2:47
 New York - 3:29
 En famn för mig - 3:32
 Hanna - 3:07
 Sen en tid tillbaka - 3:54
 Kungsholmens hamn - 3:32
 Till Hiva - 2:35

Album fra 2008
Digitalt vandmærke

Et digitalt vandmærke er en vandmærke som er lagt oven på et billede. Det bliver brugt til at skrive en copyright besked eller som beskyttelse af billedet mod misbrug i form af ulovlig kopiering og gengivelse.

Et digitalt vandmærke kan alt efter brugen gøres mere eller mindre synligt.

Et eksempel på et digitalt vandmærke er printer-steganografi.

Ekstern henvisning 
  Vandmærke program 

Identifikationssystemer
Sikkerhedsteknologi
Fotografi
Digital informationsteknologi
Willie Morgan

William "Willie" Morgan (født 2. oktober 1944) er en tidligere skotsk fodboldspiller, mest kendt for sin tid hos Manchester United. Han spillede 21 landskampe for Skotland og scorede et mål.

Morgan startede sin karriere hos Burnley, hvor han debuterede i 1963. Han spillede 231 kampe for Burnley og scorede 22 mål, før han blev købt af Manchester United i sommeren 1968. Som løbestærk wing passede han udmærket ind i United, og blev hurtigt en favorit hos supporterene. Han blev i 1973 valgt til kaptajn for Manchester United. Efter 236 kampe og 25 mål for klubben, tog Morgan i 1975 tilbage til Burnley, den gang for at spille 16 kampe, før han blev opkøbt af Bolton. Her spillede han 154 kampe og scorede ti mål. Han afsluttede karrieren i 1981 med en sæson for Blackpool.

I hans tid i United dedikerede bandet Tristar Airbus sangen Willie Morgan on the Wing til Morgan.

Referencer

Eksterne henvisninger 

 

Fodboldspillere fra Manchester United F.C.
Fodboldspillere fra Skotland
Fodboldspillere fra Burnley F.C.
Fodboldspillere fra Bolton Wanderers F.C.
Fodboldspillere fra Blackpool F.C.
Deltagere ved verdensmesterskabet i fodbold 1974
Sandro Raniere

Sandro Raniere Guimarães Cordeiro (født 15. marts 1989), bedre kendt som Sandro, er en brasiliansk Defensiv midtbanespiller, der spiller for den italienske klub Benevento, udlejet fra Antalyaspor i Tyrkiet.

Ungdomskarriere 
Sandro er et produkt af Internacional's ungdomsakademi. Han begyndte sin senior karriere i 2007 som 18-årig. Han beskrives som en defensiv midtbanespiller der kommer med frem.

Sandro var en af de største spillere i Internacional's prisbelønnede 2010 Copa Libertadores kampagne. Sandro var allerede en Tottenham spiller gennem det meste af tunneringen, men det påvirkede ikke hans præstation negativt: tværtimod, han sagde, at han "levede med stor intensitet, som hver kamp kunne være den sidste".

Med dette i tankerne, arbejdede han hårdt for at hjælpe Internacional med at nå frem til finalen. Efter at have vundet South America's top trophy, fløj han til England ugen efter.

Landshold 
Sandro står (pr. marts 2018) registreret for sytten kampe for Brasiliens landshold. Sandro fik sin fulde debut for det brasilianske landshold som udskifter i en VM kvalifikations kamp mod Chile den 9. september 2009. Sandro scorede sit første mål mod Gabon i en venskabskamp den 10. november 2011.

Eksterne henvisninger 

Fodboldspillere fra Brasilien
Fodboldspillere fra Tottenham Hotspur F.C.
Fodboldspillere fra Queens Park Rangers F.C.
Maurice Setters

Edgar Maurice Setters (født 16. december 1936 i Honiton, Devon, 22. november 2020) var en engelsk fodboldspiller og træner. Han er bedst kendt for sin tid hos Manchester United. Han var Uniteds anfører fra 1960 til 1962.

Setters begyndte sin karriere hos Exeter og West Bromwich Albion, før han i 1960 blev købt af Manchester United for 30.000 pund. Han vandt FA Cuppen i 1963. I 1964, efter 159 ligakampe og 12 ligamål for United, tog han til Stoke, hvor han var til november 1967, hvorefter han skiftede til Coventry. 

Han var i begyndelsen af 1970'erne ansat som træner for Doncaster, inden han i 1977 blev assistenttræner i Sheffield Wednesday, hvor Jack Charlton var cheftræner. Han var desuden assistenttræner for Irlands fodboldlandshold.

Referencer 

Fodboldspillere fra England
Deltagere ved verdensmesterskabet i fodbold 1958
Fodboldspillere fra Manchester United F.C.
Fodboldspillere fra West Bromwich Albion F.C.
Fodboldspillere fra Stoke City F.C.
Fodboldspillere fra Exeter City F.C.
Fodboldspillere fra Charlton Athletic F.C.
Fodboldspillere fra Coventry City F.C.
Fodboldtrænere fra England
Fodboldtrænere fra Sheffield Wednesday F.C.
Otte Skeel (officer)

Otte (Albretsen) Skeel (født 29. november 1605 på Riberhus, død 26. maj 1644 på Gjorslev) var en dansk godsejer og officer.

Otte Skeel var søn af rigsadmiral Albret Skeel og Berte Nielsdatter Friis. Han rejste 1619 udenlands med sine brødre, var 1623 ved universitetet i Leiden, 1626 ved universitetet i Padua, var på hjemrejsen en kort tid i spansk fangenskab og kom hjem 1627. Skeel var 1627-29 hofjunker, 1632 løjtnant ved et af de jyske kompagnier og blev 1636 ritmester.

I sin familiekrønike anfører V.S. Skeel, at Otte Skeel skulle være blevet ridder i 1634, og denne oplysning går igen i Danmarks Adels Aarbog, men understøttes ikke af lister over Elefantriddere. Formentlig er han blevet forvekslet med sin navnefælle, rigsråden Otte (Christensen) Skeel.

Han blev storgodsejer og skrev sig til Katholm (1630), Hessel (1639), Birkelse, Odden, Broholm (1641), Valbygård og Frøslevgård. Skeel takseredes 1638 til 746 tønder hartkorn.

Skeel ægtede 29. januar 1632 i Viborg Ide Jørgensdatter Lunge (Dyre) til Birkelse og Odden (1. september 1612 på Ørum - 30. oktober 1671 på Valbygård), datter af Jørgen Lunge (Dyre) til Odden, Birkelse og Hessel og Sophie Steensdatter Brahe til Bodum Bisgård.

Han er begravet i Helligåndskirken i København.

Kilder 
Danmarks Adels Aarbog 1943.

Otte 2
Danskere i 1600-tallet
Kavaleriofficerer fra Danmark
Godsejere fra Danmark
Personer fra Ribe
François Englert

François Englert (født 6. november 1932 i Etterbeek, Belgien) er en belgisk teoretisk fysiker, som har leveret vigtige bidrag til teorien omkring Higgs-boson. Han er professor emeritus ved Université Libre de Bruxelles. I 2004 modtog han sammen med Peter Higgs og Robert Brout Wolfprisen i fysik.

Englert blev tillige i 2013 tildelt Nobelprisen i fysik sammen med Peter Higgs.

Noter

Eksterne henvisninger 

Nobelprismodtagere fra Belgien
Nobelprismodtagere i fysik
Fysikere fra Belgien
Moen

Moen er en by der er administrationscenter i Målselv kommune i Troms og Finnmark fylke i Norge. Byen har 	859 indbyggere (2012), og ligger langs den nedre del af Målselva og er delt i to dele, Moen og Olsborg. Kommuneadministrationen holder til i Moen, mens skoler og de fleste forretninger ligger i Olsborg.

Her findes Høgtun videregående skole, med studieretninger for estetiske fag. Hovedkontoret for avisen Nye Troms ligger også i Moen. fylkesvei 854, som går mellem Målsnes og Rundhaug, går gennem hele byen, og bliver krydset af Europavej E6 midt mellem Moen og Olsborg.

Målselv
Byer i Troms og Finnmark
Steve Smith

Steve Smith er navnet på flere personer:

 Steve Smith (amerikansk fodboldspiller)
 Steve Smith (atletikudøver)
 Steve Smith (musiker)
Jeremy Hunt

Jeremy Hunt kan henvise til flere personer:
 Jeremy Hunt (cykelrytter)
 Jeremy Hunt (politiker)
Mikkel Hansen (flertydig)

Mikkel Hansen kan henvise til flere personer:

 Mikkel Hansen (født 1987) – dansk håndboldspiller
 Mikkel Hansen (atlet) (født 1993) – en dansk atlet
 Mikkel Hansen (skuespiller) (født 1984) – en dansk skuespiller
Stan Pearson

Stanley Clare Pearson (11. januar 1919 i Salford - 20 februar 1997 i Alderley Edge, Cheshire) var en engelsk fodboldspiller og træner, bedst kendt for sin tid hos Manchester United. Han var Uniteds kaptajn i 1953. Han spillede otte kampe for England og scorede fem mål.

Pearson underskrev en amatør kontrakt med Manchester United i december 1935, og blev professionel i maj 1937. Ligesom alle andre i sin generation, var hans karriere afbrudt af 2. verdenskrig. 

Efter krigen var han en af de bærende figurer på Matt Busbys hold, og han hjalp med at vinde FA Cuppen i 1948 og 1. division i 1951-52. I 343 kampe for United scorede han 148 mål. I 1954 forlod han Manchester United for at spille for Bury, hvor han scorede 56 mål i 121 ligakampe. Han sluttede sin spiller karriere med to år hos Chester City.

Han blev pensioneret d. 22. april 1959, 40 år og 101 dage gammel. Han tog over som træner i Chester, et job han bestred indtil 1961. Efter sin fodboldkarriere tjente han som under-postmester.

Litteratur 
 Ivan Ponting: Stan Pearson. I: The Independent. 21. februar 1997

Fodboldspillere fra Manchester United F.C.
Fodboldspillere fra Chester City F.C.
Fodboldtrænere fra Chester City F.C.
Fodboldspillere fra England
Industriens Branchearbejdsmiljøråd



Industriens Branchearbejdsmiljøråd (I-BAR) 
Industriens Branchearbejdsmiljøråd, i daglig tale kaldet I-BAR, blev besluttet oprettet i 1998 af CO-industri og Dansk Industri til igangsættelse 1. januar 1999. I-BAR er arbejdsmarkedets parters fora for initiativer til forbedring af virksomhedernes arbejdsmiljøindsats - på industriområdet.

I-BAR består af repræsentanter fra såvel arbejdsgiverside:
 Dansk Industri (DI)
 Dansk Mode & Textil
 Lederne

som arbejdstagerside:
 CO-industri
Dansk Metal
3F Industri
HK Privat
Dansk El-Forbund
 Fødevareforbundet NNF.

Sekretariatsbetjening sker ved partssekretariaterne i hhv. Dansk Industri og CO-industri, og I-BARs aktiviteter er finansieret via finansloven.

Aktiviteterne udgør for hovedpartens vedkommende, udarbejdelse af vejledningsmaterialer og værktøjer til brug i forbindelse med virksomheders indsats for at forbedre deres arbejdsmiljøforhold.

I-BAR gennemfører endvidere hvert år formidlingsaktiviteter, hvor nye materialer udarbejdet i regi af Industriens Branchearbejdsmiljøråd præsenteres for interesserede repræsentanter fra virksomhedernes ledelser, tillids- og arbejdsmiljørepræsentanter, rådgivere, myndigheder og undervisere.

Eksterne kilder/henvisninger 

 Rådets hjemmeside
Arbejdsmiljø ⋅
Arbejdsmarkedet i Danmark
Fabrizio Miccoli

Fabrizio Miccoli (født 27 juni 1979) er en italiensk tidligere professionel fodboldspiller, der spillede som angriber.

Han scorede 103 mål i 259 kampe i den italienske Serie A, hvor han spillede for Perugia, Juventus, Fiorentina og Palermo. Han har tillige spillet i Benfica i Portugal på en lejeaftale.

Han spillede sin sidste sæson i den maltesiske klub Birkirkara og trak sig tilbage i 2015.

Han spillede 10 kampe for Italiens fodboldlandshold og scorede to mål.

Referencer

Eksterne henvisninger 

Fodboldspillere fra Italien
Angribere (fodbold)
George Hunter

George Hunter (1885 i Peshawar, Indien - februar 1934) var en engelsk fodboldspiller.

I sine unge dage spillede han for Aston Villa F.C., Oldham Athletic F.C., og Chelsea F.C.. I marts 1914 blev han solgt til Manchester United F.C.  Han spillede i Manchester United indtil 1915, hvor hans kontrakt blev ophævet. Han var Uniteds kaptajn i perioden 1914 til 1915.

Eksterne henvisninger 
 George Hunter på mufcinfo.com
 George Hunter på aboutmanutd.com

Fodboldspillere fra Aston Villa F.C.
Fodboldspillere fra Manchester United F.C.
Fodboldspillere fra Chelsea F.C.
Fodboldspillere fra England
Fodboldspillere fra Oldham Athletic A.F.C.
Storslett

Storslett (kvensk: Hansinkenttä) er en by der er administrationscenter i Nordreisa kommune i Troms og Finnmark fylke i Norge. Byen har1.708 indbyggere (2012), og ligger ved Reisafjorden omtrent fem kilometer sydøst for Sørkjosen. Europavej 6 går gennem Storslett.

Her ligger Nordreisa kirke og Nordreisa videregående skole.

Byer i Troms og Finnmark
Nordreisa
Reisafjorden

Reisafjorden (nordsamisk: Ráisavuotna) er en fjord i kommunerne Nordreisa og Kvænangen i Nord-Troms i Troms og Finnmark  fylke i Norge.

Reisaelva løber ud i fjorden og danner et brakvandsdelta. I dette delta ligger Reisautløpet naturreservat.

Reisavassdraget er det næststørste laksevand i Troms, og Reisafjorden er en national laksefjord. Foruden laks har Reisavassdraget bestande af havørred og fjeldørred. Alle de almindelige saltvandsarter er repræsenteret.

Fjorden ligger på 70° nord og 21° 10' øst. Den omfatter en kyststrækning på ca. 23 km.

Fjorde i Troms og Finnmark
Kvænangen
Nordreisa
Sørkjosen

Sørkjosen (nordsamisk: Reaššegeahči) (kvensk: Rässikäinen) er en by i Nordreisa kommune i Troms fylke i Norge. Byen har indbyggere (2012), og ligger ved E6, på vestsiden af Reisafjorden, omkring fem kilometer nordvest for kommunecenteret Storslett.

Sørkjosen har havn for fiskebåde og småbåde, og er udgangspunkt for lokale bådruter. Sørkjosen Lufthavn, som ligger mellem byen og fjorden, har daglige afgange til Tromsø, Hammerfest og Kirkenes.

Eksterne kilder/henvisninger 

 Sørkjosen lufthavn. 
 Kart fra SSB over tettstedgrenser i Troms.

Byer i Troms og Finnmark
Nordreisa
Frederik Rantzau (1677-1726)

Frederik Rantzau (1677 – 18. april 1726 på Rosenvold) var en dansk godsejer og officer, bror til Christian Rantzau og Sophie Hedevig Rantzau.

Han var søn af greve Otto Rantzau og Sophie Amalie Krag, blev 1695 immatrikuleret på Det ridderlige Akademi i København, blev 1702 ritmester i 4. jyske nationale Rytterregiment i Brabant, blev såret 1704 i slaget ved Höchstädt, 1706 major i Jyske Rytterregiment, 1708 oberstløjtnant til hest, 1711 karakteriseret oberst og 1714 generalmajor. Han skød sig den 18. april 1726 af melankoli ("død ynkelig ved et Pistolskud").

Han er begravet i Det Rantzauske Kapel i Rårup Kirke.

Kilder 
Danmarks Adels Aarbog 1930.

Frederik 3
Godsejere fra Danmark
Lensgrever fra Danmark
Generalmajorer fra Danmark
Kavaleriofficerer fra Danmark
Personer der har begået selvmord
Danskere i 1600-tallet
Danskere i 1700-tallet
Word Is Out

"Word Is Out" er en sang af den australske sangeren Kylie Minogue fra hendes fjerde studiealbum Let's Get to It (1991). Sangen blev skrevet og produceret af Mike Stock og Pete Waterman, og blev udgivet som albummets første single den 28. august 1991.

Formater og sporliste 
CD single
 "Word Is Out" – 3:34
 "Word Is Out" (12" version) – 5:53
 "Say the Word - I'll Be There" – 4:00

Australian CD single
 "Word Is Out" (Summer Breeze 7" Mix) – 3:41
 "Say the Word - I'll Be There" – 4:00
 "Word Is Out" (Summer Breeze 12" Mix) – 7:41

Britiske / New Zealand kassette
 "Word Is Out" – 3:34
 "Say the Word - I'll Be There" – 4:00

Australske kassette
 "Word Is Out" (Summer Breeze 7" Mix) – 3:41
 "Say the Word - I'll Be There" – 4:00
 "Word Is Out" (Summer Breeze 12" Mix) – 7:41

Hitlister

Referencer

Eksterne henvisninger 
Officiel tekst

Kylie Minogue-sange
Singler fra 1991
Osvald Sirén

Osvald Sirén (født 6. april 1879 i Helsinki, død 26. juni 1966 i Stockholm) var en svensk-finsk kunsthistoriker og æstetiker. Han blev dr.phil. 1900 og kom samme år til Stockholm, blev amanuensis ved Nationalmuseum, docent og i 1908 professor i kunsthistorie ved Stockholms Högskola. Sirén var en videnskabsmand af megen åndelig spændvidde og omfangsrig viden og kultur. Han har skrevet meget detaljerede, analyserende og navne-bestemmende værker (til dels på tysk), om ældre italiensk kunst og gjort afstikkere til orientalsk kunst med videre og dyrket hjemlige kunstforeteelser, har desuden også skrevet digte.

Bibliografi i uddrag 
 Don Lorenzo Monaco, 1905
 Giotto .Enledning vid studiet af mästarens verk, 1906
 Giottino und seine Stellung in der gleichzeitigen florentinischen Malerei, 1908
 Rytm och form och andra fragmenter om kinesisk och europeisk malarkonst, 1917
 Carl Gustaf Pilo och hans Förhållande till den samtida Porträttkonsten i Sverige och Danmark : ett Bidrag till den skandinaviska Konsthistorien, 1902
 Pehr Hilleström d. ä. Väfvasen och Målaren, hans lif och hans värk, 1900
 Studier i florentinsk renässansskulptur, 1909
 Leonardo da Vinci : hans lefnadsöden, bildverk, personlighet och målarbok, 1911
 Gamla Stockholmshus af Nicodemus Tessin d.ä. och några samtida byggnader, 1912—13
 Nicodemus Tessin d. y:s studieresor i Danmark, Tyskland, Holland, Frankrike och Italien ; anteckningar, bref och ritningar, 1914

Digte udgivet af Sirén 
 Accord, 1902
 Stillastunder med naturen, 1913

Kilde 
  bind 21, side 461 af kunsthistoriker Axel Holck

Kunsthistorikere fra Sverige
Personer fra Helsinki
Faglitterære forfattere fra Sverige
Biografiforfattere
Museumsfolk fra Sverige
Finlandssvenske forfattere
Svenskere i 1900-tallet
Henrik Rantzau (1630-1687)

Henrik Rantzau (1630 – 30. marts 1687 i København) var en dansk godsejer og kammerherre, bror til Otto Rantzau.

Rantzau var søn af Frederik Rantzau og Margrethe Clausdatter Podebusk. Han skrev sig til Rosenvold (1674) Eskilstrup og Hammelmose, blev 1660 hofjunker, 1670 kammerjunker hos kronprinsen og 1671 kammerherre. Han døde i København "ved Stranden".

Rantzau døde ugift og er begravet i Det Rantzauske Kapel i Rårup Kirke.

Kilder 
 Danmarks Adels Aarbog 1930.

Henrik 5
Kammerherrer fra Danmark
Godsejere fra Danmark
Danskere i 1600-tallet